**Ministru kabineta noteikumu “Noteikumi par aizsargātā lietotāja tirdzniecības pakalpojumu” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu “Noteikumi par aizsargātā lietotāja tirdzniecības pakalpojumu” projekta (turpmāk – Noteikumu projekts) spēkā stāšanos 2021.gada 1.janvārī paredzēts ieviest tādu aizsargātā lietotāja tirdzniecības pakalpojuma mehānismu, kas nodrošinātu šādas funkcijas:  1)centralizēta aizsargāto lietotāju un elektroenerģijas tirgotāju (pakalpojuma sniedzēju) uzskaite un precīza izmaksu kontrole;  2)elektroniska pakalpojuma sniedzēja kompensācijas finanšu kontrole un uzraudzība;  3)iespēja paplašināt aizsargāto lietotāju loku, vienlaikus neierobežojot elektroenerģijas tirgotāju konkurenci. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2020.gada 30.janvārī Saeimā 3.lasījumā pieņemtie grozījumi Elektroenerģijas tirgus likuma 331. pantā (Nr.77/Lp13).    Ministru kabineta 2016.gada 9.februāra rīkojuma Nr. 129 “Par Enerģētikas attīstības pamatnostādnēm 2016.-2020. gadam” informatīvajā daļā paredzētais pasākums - *2.3.1. Izstrādāt un ieviest mehānismu elektroenerģijas izmaksu kompensēšanai trūcīgām un maznodrošinātām personām un citām aizsargāto lietotāju grupām, kā arī izvērtēt sistēmu pēc tās ieviešanas un uzlabot tās darbību nepieciešamības gadījumā.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2015.gada 1.janvāra Latvijā pilnībā tika liberalizēts elektroenerģijas tirgus un pārtraukta administratīvi regulēto elektroenerģijas cenu piemērošana elektroenerģijas tirdzniecībai mājsaimniecībām.  Ņemot vērā, ka pēc tirgus liberalizācijas elektroenerģijas izmaksas vairs netiek subsidētas, sociāli neaizsargātākajai sabiedrības daļai nepieciešams sniegt atbalstu, lai mazinātu cenu pieauguma negatīvo ietekmi. Līdz ar to Elektroenerģijas tirgus likums paredz, ka aizsargātajiem lietotājiem tiek nodrošinātas tiesības saņemt aizsargātā lietotāja tirdzniecības pakalpojumu (turpmāk - Pakalpojums). Kaut gan aizsargāto lietotāju atbalsta instruments ir nozīmīgs nabadzības un sociālās atstumtības riskus mazinošs rīks, tā šī brīža izpildījums ir smagnējs. (Aizsargātais lietotājs — trūcīga vai maznodrošināta ģimene (persona), daudzbērnu ģimene vai ģimene (persona), kuras aprūpē ir bērns ar invaliditāti, vai persona ar I invaliditātes grupu, kura izlieto elektroenerģiju savā mājsaimniecībā pašas vajadzībām (galapatēriņam)). Aizsargātā lietotāja jēdziens un pats Pakalpojums, kas faktiski ir atbalsts norēķiniem par elektroenerģiju, sākotnēji ieviests, pamatojoties uz Eiropas Parlamenta un Padomes 2009.gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu 3. panta septīto daļu.  Šobrīd spēkā esošā Elektroenerģijas tirgus likuma regulējums nosaka, ka Pakalpojuma sniedzējs var būt tikai viens tirgotājs un secīgi pakalpojumu var saņemt tikai tie aizsargātie lietotāji, kuriem ir noslēgts elektroenerģijas tirdzniecības līgums ar Pakalpojuma sniedzēju (kopš 2015.gada – AS “Latvenergo”), ar kuru savukārt līgumu par pakalpojuma nodrošināšanu slēdz Ekonomikas ministrija (līdz 2020.gadam). Brīvā elektroenerģijas tirgus apstākļos šāds mehānisms ir pretrunā ar aizsargāto lietotāju kā elektroenerģijas patērētāju iespēju pēc saviem ieskatiem izvēlēties elektroenerģijas tirgotāju, vienlaikus saņemot Pakalpojumu. 2019. gadā vidēji mēnesī Pakalpojumu saņēma aptuveni puse (2019.gada augustā - 75 962 aizsargātie lietotāji) no kopējā aizsargātā lietotāja kritērijiem atbilstošo personu (ģimeņu) skaita (aptuveni 160 tūkst.). Esošie apstākļi tikai daļēji mazina enerģētiskās nabadzības riskus iedzīvotāju kategorijām, kuras atbilst aizsargātā lietotāja statusam. Papildus, lai saņemtu Pakalpojumu, aizsargātajiem lietotājiem tam ir pašiem jāpiesakās, t.i., jābūt informētiem par procedūru un jābūt gataviem to izpildīt, lai pretendētu uz kompensāciju norēķinos par elektroenerģiju. Pašreizējā aizsargāto lietotāju statusu apliecinošo datu pārbaude ir administratīvi komplicēta gan no aizsargātā lietotāja, gan Pakalpojuma sniedzēja puses:   * daudzbērnu ģimenēm reizi gadā jāiesniedz izziņa par daudzbērnu ģimenes statusu Pakalpojuma sniedzējam, kuru Pakalpojuma sniedzējs salīdzina ar Pilsonības un migrācijas lietu pārvaldes (turpmāk – PMLP) pārziņā esošā reģistra datiem. (AS “Latvenergo” elektroniski nosūta pieprasījumu par datu pārbaudi uz PMLP (maksas pakalpojums, par kuru AS “Latvenergo” un PMLP ir noslēgts līgums) un šis process prasa ilgāku laiku kā pārbaude tiešsaistes datu bāzē); * maznodrošinātām vai trūcīgām personām datus Pakalpojuma sniedzējam nodod atsevišķi pašvaldības; * ģimenēm, kuru aprūpē ir bērns ar invaliditāti vai personām ar I grupas invaliditāti jāpiesakās Pakalpojumam ar iesniegumu. Veselības un darbspēju ekspertīzes ārstu valsts komisijas (turpmāk - VDEĀVK) tiešsaistes datu bāzē Pakalpojuma sniedzējs pārbauda, vai konkrētajai personai ir piešķirta invaliditāte.   Saskaņā ar Ministru kabineta 2016.gada 12.jūlija noteikumu Nr. 459 “Aizsargātā lietotāja tirdzniecības pakalpojuma sniegšanas, obligātā iepirkuma komponentes un sadales sistēmas pakalpojuma kompensēšanas kārtība” (turpmāk – Noteikumi Nr.459) 29.punktu Būvniecības valsts kontroles birojs (turpmāk – BVKB) nodrošina pakalpojuma sniegšanai piešķirto valsts budžeta līdzekļu izlietošanas uzraudzību - ikmēneša Pakalpojuma sniedzēja sastādītā rēķina par kompensācijas apjomu manuālu pārbaudi, kā arī izvērstas ceturkšņa atskaites par kompensācijas piemērošanu atkarībā no pieslēguma jaudas veida pārbaudi un vairākas reizēs gadā klātienes pārbaudes pie Pakalpojuma sniedzēja (līdz 2020.gadam uzraudzību veica Ekonomika ministrija).  Esošā Pakalpojuma sniegšanas, saņemšanas un uzraudzības sistēma ir administratīvi smagnēja gan aizsargātajiem lietotājiem, gan Pakalpojuma sniedzējam, tāpat tā ir pretrunā ar brīvā elektroenerģijas tirgus principiem, kad aizsargātais lietotājs var brīvi izvēlēties sev piemērotāko tirgotāju, vienlaikus saņemot Pakalpojumu.    *Informācijas sistēma*  Ņemot vērā iepriekš minēto, 2018.gada oktobrī Ekonomikas ministrijas valsts sekretārs uzdeva BVKB veikt iepirkumu aizsargāto lietotāju datu informācijas sistēmas (turpmāk – ALDIS) izstrādei līdz 2018.gada beigām. ALDIS ir izstrādāta un pārbaudīta testa vidē un tās pilna funkcionalitāte reāllaikā plānota tikai pēc Noteikumu projekta stāšanās spēkā, pašlaik paredzot arī iespēju veikt labojumus, ja tādi būs nepieciešami. ALDIS pārzinis ir BVKB. Ar Noteikumu projektu plānots ieviest izmaiņas līdzšinējā Pakalpojuma īstenošanas mehānismā. Jaunais mehānisms paredz, ka Pakalpojumu aizsargātais lietotājs var saņemt no jebkura elektroenerģijas tirgotāja kā lietotājs vai apakšlietotājs. (Izņēmumi – ja elektroenerģijas tirgotājs tirgo elektroenerģiju tādiem ne mājsaimniecību lietotājiem, kuriem nav vai nav iespējami apakšlietotāji, piemēram, industriālajiem klientiem). Otrs būtisks mehānisma jauninājums - Pakalpojuma saņemšana jeb piemērošana aizsargātajiem lietotājiem notiek automātiski – viņiem nav jāpiesakās pie Pakalpojuma sniedzēja un nav jāiesniedz aizsargātā lietotāja statusu apliecinoša dokumentācija. Elektroenerģijas tirgotāji nodos savu klientu līgumu datus, starp kuriem ALDIS identificēs aizsargātos lietotājus un tiem piemērojamo atlaidi rēķinā par elektroenerģiju bez PVN un šo informāciju nosūtīs katram attiecīgajam tirgotājam. Izņēmums automātiskā Pakalpojuma piemērošanā ir lietotāju apakšlietotāji, kurus nevar identificēt datu apmaiņas procesā un kuriem pašiem jāpiesakās Pakalpojumam pie tā tirgotāja, kādu izvēlējies lietotājs (Noteikumu projekta 20.punkts). (Ministru kabineta 2014.gada 21.janvāra noteikumu Nr. 50 “Elektroenerģijas tirdzniecības un lietošanas noteikumi” 2.1. apakšpunkts nosaka, ka apakšlietotājs ir persona, kas pēc vienošanās ar lietotāju izmanto tā īpašumā vai valdījumā esošus elektrotīklus elektroenerģijas saņemšanai un nepērk elektroenerģiju no tirgotāja vai sistēmas operatora.) Tomēr šajā gadījumā aizsargātajam lietotājam (kā apakšlietotājam) nav jāiesniedz aizsargātā lietotāja statusu apliecinoša dokumentācija Pakalpojuma sniedzējam. Ņemot vērā atbalsta saņemšanas mehānisma jauninājumus, aizsargāto lietotāju skaits, kas saņems atbalstu norēķiniem par elektroenerģiju ievērojami pieaugs, sagaidāms, ka tas sasniegs 150 000 - 160 000 aizsargātos lietotājus (aprēķināts pēc Labklājības ministrijas un PMLP sniegtās informācijas) mēnesī līdzšinējo 80 000 - 90 00 (vidējais skaits, kam AS “Latvenergo” ik mēnesi sniedz Pakalpojumu) vietā.  ALDIS saņem datus no šādu pārziņu reģistriem:   * pašvaldībām, lai identificētu trūcīgās un maznodrošinātās personas; * PMLP, lai identificētu Pakalpojuma saņēmējus daudzbērnu ģimenēs; * VDEĀVK, lai identificētu Pakalpojuma saņēmējus ģimenēs ar bērniem ar invaliditāti un personas ar I invaliditātes grupu vai to aizgādņiem.   Noteikumu projekta un ALDIS papildus funkciju izstrādes laikā atsevišķās darba grupas sanāksmēs piedalījās VDEĀVK, Izglītības un zinātnes ministrijas, Valsts ieņēmumu dienesta un PMLP pārstāvji. Tā kā dati, par kuriem atbildīgas pašvaldības, tiks iegūti, izveidojot saskarni ar Sociālās sfēras procesu pārvaldības lietojumprogrammu “SOPA”, pašvaldībām dati speciāli nebūs jāgatavo, jāatlasa vai jāpielāgo saskarne - tie tiks iegūti, no esošā datu reģistra.  Datu apmaiņa notiks reizi mēnesī, kas nozīmē, ka aizsargātā lietotāja statuss tiek identificēts ik mēnesi. Svarīgi uzsvērt, ka aizsargātā lietotāja statusu apliecina, ņemot vērā datu pārziņu iesūtītos datus un uzskatot tos par aktuālajiem uz datu nodošanas brīdi.  Gan pakalpojuma sniedzēji, gan reģistru pārziņi pēc Noteikumu projekta apstiprināšanas Ministru kabinetā, bet līdz Noteikumu projekta spēkā stāšanās brīdim slēgs vienošanos ar BVKB par datu apmaiņu, to apjomu un apmaiņas kārtību ALDIS. Tāpat BVKB būs institūcija, kurā aizsargātajiem lietotājiem vai tirgotājiem ir iespēja vērsties jautājumu gadījumā saistībā ar pakalpojuma sniegšanu, saņemšanu un aizsargātā lietotāja statusu.  Tā kā ALDIS paredz fizisko personu datu apstrādi, Noteikumu projekta izstrādes laikā tika piesaistīta arī Datu valsts inspekcija (turpmāk – DVI) un plānotais Pakalpojuma mehānisms prezentēts arī DVI pārstāvim.  Jaunajam risinājumam jānodrošina aizsargāto lietotāju atbilstības un elektroenerģijas tirgotāju uzskaites datu kontrole, tādējādi novēršot jebkādas iespējamas manipulācijas ar datiem, vienlaikus mazinot administratīvās izmaksas un radot elastīgu sistēmu aizsargāto lietotāju loka palielināšanai, un precīzai izmaksu kontrolei.  *Atbalsta apjoms*  Ar Noteikumu projektu paredzēts atteikties arī no smagnējā kompensācijas aprēķina modeļa. Pašreizējais aizsargātā lietotāja kompensācijas aprēķins ir šāds - aizsargātajam lietotājam tiek piešķirta kompensācija par obligātā iepirkuma un jaudas komponenti, un sadales sistēmas pakalpojuma fiksēto daļu, kas ir dažāda, atkarībā no patērētāja pieslēguma jaudas veida (ievadaizsardzības aparāta apmēru lielums, fāžu skaits), kā arī attiecināta samazināta cena par elektroenerģiju patēriņā līdz 100 kWh vai 300 kWh daudzbērnu ģimenēm. Šis aprēķins ir gan grūti saprotams atbalsta pretendentiem, gan arī sarežģīti administrējams un uzraugāms:   * Pakalpojuma sniedzējam nepieciešams ņemt vērā detalizētu informāciju par aizsargātā lietotāja līgumu, lai varētu veikt piemērojamās atlaides aprēķinu - dati par objektu skaitu, gan elektroenerģijas pieslēguma fāžu skaitu, gan patēriņa dati, gan katra lietotāja elektroenerģijas cena, kas noteikta līgumā ; * no pašreiz spēkā esošā Pakalpojuma apraksta ir apgrūtinoši uztvert, kāda tad tieši aizsargātajam lietotājam pienākas kompensācija, jo jāņem vērā gan aizsargātā lietotāja kategorija, gan patēriņa dinamika, gan elektroenerģijas cena, gan obligātā iepirkuma jaudas komponentes tarifs, gan sadales sistēmas pakalpojuma fiksētais tarifs; * daudzi Pakalpojuma aprēķina algoritma lielumi, kas ir mainīgi, radītu lielākas uzturēšanas izmaksas, nekā divas fiksētas summas četru aizsargāto lietotāju grupām; * jebkādu jaunu mainīgo kompensācijas aprēķina parametru ieviešana vai jebkādas citas izmaiņas noteiktu papildus izstrādes darbus ne tikai ALDIS, bet arī katram tirgotājam; * tā kā ir vairākas kompensācijas aprēķina komponentes, arī Pakalpojuma sniegšanas uzraudzība jāveic par katru no komponentēm, tāpat ikreiz jāveic grozījumi normatīvajā regulējumā.   Kompensācijas aprēķins ir vienkāršots, ieviešot fiksētu summu kā atlaidi ikmēneša rēķinā par elektroenerģiju. Paredzamais atbalsta apjoms daudzbērnu ģimenēm – 10 EUR/mēnesī, savukārt trūcīgām/maznodrošinātām personām, ģimenēm ar bērnu ar invaliditāti un personām ar I invaliditātes grupu – 5 EUR/mēnesī, par pamatu ņemot pašreiz aprēķināto vidējo kompensācijas apjomu katrai no aizsargāto lietotāju grupām. (skatīt 1.tabulu)  1.tabula   |  |  |  |  |  | | --- | --- | --- | --- | --- | |  |  | 2019.gads | | | | Aizsargāto lietotāju kategorija | Patēriņš (kWh) 2019.oktobrī | Atbalsta apjoms ST un OIK daļai (EUR, bez PVN) | Elektroenerģijas kompensācijas apmērs (EUR, bez PVN) | **Kopējais kompensācijas apmērs (EUR, bez PVN)\*** | | Personas ar I invaliditātes grupu | 84 | 3.13 | 2.24 | **5.37** | | Daudzbērnu ģimenes | 225 | 4.48 | 5.56 | **10.05** | | Ģimenes ar bērniem ar invaliditāti | 94 | 3.46 | 2.43 | **5.89** | | Trūcīgās/Maznodrošinātās personas (ģimenes) | 66 | 2.37 | 1.78 | **4.15** |   (Avots: AS “Latvenergo”)  \*- kompensāciju vidējie apmēri variē ik mēnesi.  Būtisks jauninājums, salīdzinot ar spēkā esošo atlaides aprēķina mehānismu ir tāds, ka aizsargātais lietotājs, kas atbilst vairākām aizsargāto lietotāju kategorijām, atlaidi rēķinā par elektroenerģiju saņems par katru kategoriju, t.i. katras kategorijas atlaides summēsies. Ja šādam aizsargātajam lietotājam ir noslēgti vairāki elektroenerģijas tirdzniecības līgumi, viņš var izvēlēties atlaidi par katru kategoriju dalīt pa atsevišķiem līgumiem.  BVKB ir tiesības aprēķināt dubultu kompensāciju, ja konstatētas tehniskas kļūdas ALDIS vai saistīto reģistru darbībā iepriekšējo mēnešu aizsargāto lietotāju statusa atbilstības noteikšanā un attiecīgā atbalsta novēlotā piemērošanā, atrunājot šo nosacījumu vienošanās tekstā ar datu reģistru pārziņiem  *Finansēšana un uzraudzība*  Saskaņā ar Noteikumu projektu nav paredzēts slēgt līgumus par savstarpējiem norēķiniem starp Pakalpojuma sniedzējiem un BVKB. Tā kā ALDIS aprēķinās Pakalpojuma sniedzējam pienākošos kompensāciju no valsts budžeta šim paredzētajam mērķim, ALDIS veiks gan kompensācijas aprēķina, gan pārbaudes funkciju. BVKB veiks finanšu līdzekļu uzraudzību un kontroli, veicot iepriekš saskaņotas klātienes pārbaudes pie pakalpojuma sniedzējiem, salīdzinot ALDIS datus ar nejauši izvēlētu aizsargāto lietotāju rēķinu informāciju.  Papildus, aizsargātajam lietotājam pašam ir iespēja pārliecināties par savu statusu un pienākošos kompensācijas apmēru, autorizējoties portālā [www.latvija.lv](http://www.latvija.lv).  No valsts budžeta tam paredzētajam mērķim Pakalpojuma sniedzējam ik mēnesi tiek kompensēts maksimāli piemērojamais atbalsts aizsargātajiem lietotājiem. Ja ikmēneša rēķins ir mazāks par atbalsta apjomu “pārpalikums” tiek fiksēts Pakalpojuma sniedzēja informācijas sistēmā un reizi mēnesī notiek datu apmaiņa ar ALDIS par faktiski piemērotajām atlaidēm rēķinos. Kompensācijas “pārpalikums” var tikt attiecināts aizsargātā lietotāja nākamā mēneša rēķinam, ja vēl ir aktīvs aizsargātā lietotāja statuss. Ja aizsargātais lietotājs maina elektroenerģijas tirgotāju, pie iepriekšējā tirgotāja “uzkrātais pārpalikums” netiek nodots jaunajam tirgotājam, bet paliek Pakalpojuma sniedzēja uzskaitē. Līdz katra gada 31.janvārim Pakalpojuma sniedzējs kompensācijas kopējo “pārpalikumu” par visiem aizsargātajiem lietotājiem, kam tas ir attiecinājis atlaides rēķinos, ieskaita atpakaļ valsts budžetā. Arī šajā gadījumā aizsargātā lietotāja “uzkrātais pārpalikums” tiek dzēsts, jo netiek pārlikts uz nākamo gadu, pat ja lietotājs nav mainījis tirgotāju.  Papildus ALDIS darbībā ietvertajai finanšu kontrolei BVKB veiks klātienes pārbaudes pie Pakalpojuma sniedzējiem, salīdzinot ALDIS datus ar nejauši izvēlētu aizsargāto lietotāju rēķiniem.  Līdz ar Noteikumu projekta stāšanos spēkā atzīt par spēku zaudējušiem Ministru kabineta 2016.gada 12.jūlija noteikumus Nr. 459 “Aizsargātā lietotāja tirdzniecības pakalpojuma sniegšanas, obligātā iepirkuma komponentes un sadales sistēmas pakalpojuma kompensēšanas kārtība”. |
| 3. | Projekta izstrādē iesaistītās institūcijas un publiskas personas kapitālsabiedrības | BVKB, Ekonomikas ministrija, AS “Latvenergo”. Gan Noteikumu projekta ALDIS izstrādei tika izveidota neoficiāla darba grupa, kuras sastāvā bija Ekonomikas ministrija, BVKB un ALDIS izstrādātāji, DVI. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs visus elektroenerģijas lietotājus, īpaši – aptuveni 160 000 aizsargātos lietotājus, elektroenerģijas tirgotājus, datu reģistru pārziņus – PMLP, Izglītības un zinātnes ministriju, VDEĀVK un pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Samazināts administratīvais slogs aizsargātajiem lietotājiem, jo uzlaboti un vienkāršoti apstākļi Pakalpojuma pieejamībai un saņemšanai, kas vairumam aizsargāto lietotāju tiks piemērots automātiski.  Tāpat, vienkāršojot Pakalpojuma sniegšanas un finanšu procesus, samazināts administratīvais slogs arī Pakalpojuma sniedzējam. – Proti, Pakalpojuma sniedzējam nav jāsagatavo rēķins BVKB par tam izmaksājamo kompensāciju un jāsagatavo patēriņa datu atskaite par Pakalpojuma apjomu, nav jāpieņem aizsargātā lietotāja statusu apliecinošā dokumentācija, nav jāpārbauda/jāpiešķir aizsargātā lietotāja statuss un jāsniedz iedzīvotājiem konsultācijas, jo iepriekšminētās funkcijas veiks BVKB un ALDIS.  Vienlaikus administratīvais slogs Pakalpojuma sniedzējam palielinās attiecībā uz savas informācijas sistēmas pilnveidi, kas ir nepieciešams, lai izveidotu saskarnes datu apmaiņas procesam un nodrošinātu Pakalpojuma sniegšanu. ai  Palielināts administratīvais slogs BVKB, administrējot ALDIS, kā arī papildu funkcijas PMLP un VDEĀVK, lai veiktu datu nodošanu ALDIS.  Pašvaldībām administratīvais slogs nepalielināsies, jo dati, par kuriem atbildīgas pašvaldības tiks iegūti, izveidojot saskarni ar Sociālās sfēras procesu pārvaldības lietojumprogrammu “SOPA”. |
| 3. | Administratīvo izmaksu monetārs novērtējums | Tiklīdz PMLP un VDEĀVK, ņemot vērā Noteikumu projekta saturu, aprēķinās administratīvās izmaksas, kas nepieciešamas datu nodošanai ALDIS, administratīvās izmaksas tiks precizētas. |
| 4. | Atbilstības izmaksu monetārs novērtējums | Atbilstības izmaksu monetārais novērtējums tiks veikts pēc sabiedriskās apspriešanas un pirmreizējās saskaņošanas, kad juridiskās personas – elektroenerģijas tirgotāji sniegs savu vērtējumu par Pakalpojuma nodrošināšanai nepieciešamajām paredzamajām izmaksām. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 7 000 000,00 |  |  | 12 000 000,00 |  | 12 000 000,00 | 12 000 000,00 |
| 2.1. valsts pamatbudžets | 7 000 000,00 |  |  | 12 000 000,00 |  | 12 000 000,00 | 12 000 000,00 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  | -12 000 000,00 |  | -12 000 000,00 | -12 000 000,00 |
| 3.1. valsts pamatbudžets |  |  |  | -12 000 000,00 |  | -12 000 000,00 | -12 000 000,00 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X | -12 000 000,00 | X | -12 000 000,00 | -12 000 000,00 |
| 5.1. valsts pamatbudžets |  | -12 000 000,00 | -12 000 000,00 | -12 000 000,00 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pēc Labklājības ministrijas sniegtajiem datiem 2019.gadā aizsargāto lietotāju skaits pa kategorijām ir:  -personas ar I invaliditātes grupu - 26 808;  -ģimenes ar bērniem ar invaliditāti - 8 262;  -trūcīgas/maznodrošinātas ģimenes (personas) – 66 579;  Pēc PMLP datiem Latvijā ir aptuveni 45 000 daudzbērnu ģimeņu.  Ieviešot Noteikumu projektu, ģimenēm, kuras aprūpē bērnu ar invaliditāti, personām ar I. invaliditātes grupu, trūcīgām un maznodrošinātām ģimenēm/personām plānota vidēji 5 *euro* kompensācija ikmēneša rēķinam par elektroenerģiju, bet daudzbērnu ģimenēm - vidēji 10 *euro* kompensācija ikmēneša rēķinam. Ņemot vērā iepriekš minēto aizsargāto lietotāju skaitu kategorijās, kas šobrīd kopskaitā ir ~150 000 (precīzs daudzbērnu ģimeņu skaits būs zināms tikai pēc ALDIS darbības uzsākšanas) un katram aizsargātajam lietotājam plānoto kompensāciju, kā arī ALDIS uzturēšanai nepieciešamās ikgadējās izmaksas, paredzēts, ka budžeta izdevumi šim mērķim sasniegtu līdz 12,000 milj. *euro*/gadā, sākot ar 2021.gadu. tuvinātais aprēķins - (26 808\*5+8 262\*5+66 579\*5+45 000\*10)\*12 (mēn.) = 11 498 940+75 000 (ALDIS uzturēšanas izmaksas) =11  573 490 *euro).* Ņemot vērā, ka Noteikumu projekts varētu stāties spēkā tikai 2020.gada 1.oktobrī un to, ka līdz Noteikumu projekta spēkā stāšanās brīdim Pakalpojumu sniegs AS “Latvenergo “ esošās kārtības ietvaros, 2020.gadā aizsargāto lietotāju atbalstam valsts budžeta apakšprogrammā atvēlēti 7 milj. *euro.*  Nākamo 3 gadu budžeta aprēķinā iekļautas arī aptuvenas 2 papildu amata vietu izmaksas. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | BVKB ALDIS darbības nodrošināšanai nepieciešamas papildu 2 amata vietas. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ir nepieciešami grozījumi:   1. Invaliditātes likumā – izslēdzot 3.1 panta trešās daļas 14. punktu, ka paredz Pakalpojuma sniedzējam tiesības apstrādāt Invaliditātes informācijas sistēmā personu ar invaliditāti datus nolūkā gūt apstiprinājumu aizsargātā lietotāja statusa atbilstībai; 2. Ministru kabineta 2019.gada 20.augusta notikumos Nr. 381 “Invaliditātes informatīvās sistēmas noteikumi”, dzēšot 13.13. apakšpunktu, kurā paredzēts, ka Pakalpojuma sniedzējs saņem noteiktus datus par personām ar invaliditāti.   Minētie grozījumi iesniedzami Ministru kabinetā pēc Noteikumu projekta pieņemšanas Ministru kabinetā. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projektā tiek pārņemti Eiropas Parlamenta un Eiropas Padomes 2019.gada 5.jūnija Direktīvas (ES) 2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (turpmāk – Direktīva 2019/944) 5. panta otrajā daļā un 28. panta otrajā daļā noteiktie Eiropas savienības dalībvalstu pienākumi. Direktīva 2019/944 jāpārņem līdz 2020.gada 31.decembrim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| A | B | C | | D |
| Direktīvas 2019/944 5.panta panta otrā daļa | Viss Noteikumu projekts | Pārņemts pilnībā | | Nav attiecināms. Netiek pārņemtas konkrētas normas, bet Eiropas Savienības dalībvalsts pienākumi tiek transponēti rīcības un darbību kopumā, ko regulēs Noteikumu projekts. |
| Direktīvas 2019/944 28.panta panta otrā daļa | Viss Noteikumu projekts | Pārņemts daļēji.  Pārņemts pilnībā tiks, Ekonomikas ministrijai veicot grozījumus Energoefektivitātes likumā | | Nav attiecināms. Netiek pārņemtas konkrētas normas, bet Eiropas Savienības dalībvalsts pienākumi tiek transponēti rīcības un darbību kopumā, ko regulēs Noteikumu projekts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvā 2019/944 norādīts dalībvalsts pienākums īstenot sociālo politiku, piemēram sociālā nodrošinājuma atbalsta veidā, veicinot neaizsargāto lietotāju energoapgādi un mazinot enerģētiskās nabadzības iesējamos riskus, bet sociālā atbalsta īstenošana nevar kavēt brīvā elektroenerģijas tirgus darbību. Pakalpojums pēc būtības ir sociāla atbalsta rakstura instruments, kas īstenots tādā veidā, lai veicinātu iedzīvotāju (šajā gadījumā konkrētu iedzīvotāju grupu) spēju norēķināties par patērēto elektroenerģiju. ALDIS provizoriski nākotnē var izmantot, lai sniegtu sociālo atbalstu arī citu energoapgādes pakalpojumu izmaksu segšanai. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Dalībvalstij jāinformē Eiropas Komisiju par pasākumu veikšanu attiecībā uz patērētāju aizsardzību Direktīvas 2019/944 pārņemšanas kontekstā. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Projekts šo jomu neskar. | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā.  Plānota preses relīzes publicēšana sabiedrības, it sevišķi aizsargāto lietotāju rakstiskai informēšanai Ekonomikas ministrijas un BVKB tīmekļvietnēs gan pēc Noteikumu projekta apstiprināšanas Ministru kabinetā, gan pirms tā stāšanās spēkā. |
| 2. | Sabiedrības līdzdalība projekta izstrādē | Noteikumu projekts 2020.gada 27.februārī – 10.martā tika ievietots Ekonomikas ministrijas tīmekļvietnē <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> un Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti>.  2019.gada 21.janvārī Ekonomikas ministrija rīkoja sanāksmi, kurā izklāstīja gaidāmās izmaiņas normatīvajā regulējuma attiecībā uz Pakalpojumu un tā sniegšanas un saņemšanas kārtību elektroenerģijas tirgotāju pārstāvjiem no SIA “Tet”, AS “Latvenergo”, SIA, SIA “Baltcom”, SIA “Enefit”, SIA “MVBK”, SIA “AJ Power”.  No 2019.gada jūlija līdz 2019.gada novembrim Noteikumu projekta izstrādes darba grupas sanāksmēs, kas noritēja reizi divās nedēļās dalību ņēma AS “Latvenergo” pārstāvji. |
| 3. | Sabiedrības līdzdalības rezultāti | AS “Latvenergo” priekšlikumi ņemti vērā attiecībā uz pārrēķina procesa nesarežģīšanu – pārrēķinu tirgotājs veic ik mēnesi, bet kompensācijas pārmaksu ieskaita valsts budžetā reizi gadā.  VDEĀVK darba grupas sanāksmēs norādījusi, ka neiebilst pret sadarbību ar ALDIS un kopā ar ALDIS izstrādātājiem vienojušies par plānoto datu apmaiņas modeli.  PMLP apstiprinājusi, ka var sniegt ALDIS darbības mērķim nepieciešamos datus, bet vienlaikus informēja, ka PMLP šobrīd strādā pie savas jaunās informāciju tehnoloģiju sistēmas un apšaubīja ALDIS un esošā PMLP reģistra saskarnes veidošanas izmaksu lietderīgumu uz vecās sistēmas bāzes. Tika ņemta vērā PMLP norāde, ka noteikumu projektā jāparedz Izglītības un zinātnes ministrijai pienākums sniegt datus par studējošajiem nolūkā PMLP apkopot datus par daudzbērnu ģimenēm, atbilstoši Noteikumu projekta kritērijiem.  Elektroenerģijas tirgotāji pirmšķietami atbalsta jauno mehānismu, bet interesējas par tehniskā izpildījuma specifiku, no kā izrietēs arī no tirgotājiem nepieciešamās izmaksas saskarnes veidošanai ar ALDIS.  Sabiedriskās apspriešanas laikā saņemti priekšlikumi no AS “Latvenergo” Noteikumu projekta redakcionāliem labojumiem, kā arī ņemts vērā AS “Latvenergo” būtisks ieteikumu Noteikumu projekta spēkā stāšanos veikt 2021.gada 1.janvārī, lai iesaistītās puses spētu pienācīgi sagatavot IT sistēmas un datu apmaiņas procesus. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | BVKB, Ekonomikas ministrija, Izglītības un zinātnes ministrija, PMLP, VDEĀVK, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde papildinās BVKB funkciju – elektroenerģijas lietotāju atbalsts. BVKB nepieciešams sistēmas administrators ALDIS tehniskā nodrošinājuma atbalstam, kā arī projekta vadītājs, kas koordinēs Pakalpojuma procesu, kā arī konsultēs aizsargātos lietotājus.  Papildus institūciju izveide nav nepieciešama. |
| 3. | Cita informācija | Nav. |

Ekonomikas ministra pienākumu izpildītājs,

iekšlietu ministrs S.Ģiģens

Armane 67013069

[Daira.Armane@em.gov.lv](mailto:Daira.Armane@em.gov.lv)